Σοκολατένια τούρτα από κρέπες σαν black forest
Mια εντυπωσιακή τούρτα «χτισμένη» με κρέπες, σοκολάτα και γλυκό κουταλιού βύσσινο, που θυμίζει σε γεύση black forrest. Αν θέλουμε της βάζουμε και σαντιγί.
10 κρέπες, κρέπες βασική συνταγή, 600 γρ. βύσσινο γλυκό του κουταλιού, καλά στραγγισμένο, 240 ml (1 + 1/4 κούπας) κρέμα γάλακτος 35% λιπαρά, 1 κουτ. σούπας ζάχαρη άχνη , 1 κάψουλα βανιλίνης , 230 γρ. κουβερτούρα, ψιλοκομμένη , 40 γρ. βούτυρο αγελάδας, 300 γρ. κουβερτούρα, ψιλοκομμένη , 1 κουτ. σούπας ρούμι (ή χυμός πορτοκάλι, αν είναι για παιδιά) , 200 ml (1 κούπα) κρέμα γάλακτος 35% λιπαρά, σαντιγί , τριμμένο μπισκότο ή ξηροί καρποί, θρυμματισμένοι
Για να φτιάξουμε σοκολατένια τούρτα από κρέπες σαν black forest, ξεκινάμε με τη κρέμα σοκολάτας.Χτυπάμε στο μίξερ με το σύρμα την κρέμα γάλακτος μαζί με την άχνη ζάχαρη (αρχικά σε χαμηλή και σταδιακά -καθώς σφίγγει η κρέμα- σε πιο δυνατή ταχύτητα) για περίπου 10 λεπτά, μέχρι να προκύψει μια σφιχτή και αφράτη σαντιγί. Τη βάζουμε στο ψυγείο μέχρι να τη χρειαστούμε.Λιώνουμε την κουβερτούρα μαζί με το βούτυρο και τη βανιλίνη σε μπεν μαρί (δηλαδή σε ανοξείδωτο μπολ που έχουμε στερεώσει σε μια κατσαρόλα με λίγο νερό που βράζει), ανακατεύοντας συνεχώς με μια σπάτουλα, μέχρι να σχηματιστεί ένα λείο και γυαλιστερό μείγμα.Αποσύρουμε από τη φωτιά και αφήνουμε λίγο τη σοκολάτα να κρυώσει. Προσθέτουμε σταδιακά τη σαντιγί, ανακατεύοντας με τη σπάτουλα, με απαλές κινήσεις, μέχρι να ενσωματωθεί στη σοκολάτα και να σχηματιστεί μια αφράτη σοκολατένια κρέμα.Λιώνουμε την κουβερτούρα μαζί με την κρέμα γάλακτος και το ρούμι ή τον χυμό σε μπεν μαρί, ανακατεύοντας συνεχώς με μια σπάτουλα, μέχρι να σχηματιστεί ένα λείο και γυαλιστερό μείγμα.Σε μια πιατέλα βάζουμε μία κρέπα. Απλώνουμε σε όλη την επιφάνειά της ένα παχύ στρώμα από την κρέμα σοκολάτας. Από πάνω βάζουμε το 1/9 από τα βύσσινα, τη δεύτερη κρέπα και συνεχίζουμε τη διαδικασία, μέχρι να τελειώσουν οι κρέπες, τα βύσσινα και η κρέμα. Περιχύνουμε με την επικάλυψη σοκολάτας και σερβίρουμε.Αν θέλουμε, στολίζουμε με λίγη σαντιγί ή τριμμένο μπισκότο ή ξηρούς καρπούς θρυμματισμένους.
Αλεύρι (ζύμες),Κρέμα Γάλακτος,Σοκολάτα,Τούρτες